Fræðslufundur um ástir og örlög sandlóunnar Þriðjudaginn 6. mars verða þeir Vigfús Eyjólfsson og Böðvar þórisson með erindi um rannsóknir sínar á sandlóunni . Þeir mun segja frá merkingum í Bolungarvík , Önundarfirði og á Stokkseyri og hvernig endurheimtur og aflestrar af litmerktum fuglum hérlendis og erlendis hafa varpað ljósi á ferðir , stofnstærð , útbreiðslu , varpárangur og fjölmargt annað í lifnaðarháttum þessa smávaxna og kvika vaðfugls , en hluti stofnsins fer alla leið til NV-Afríku . Meðhöfundur er Tómas G. Gunnarsson . Fræðslufundir Fuglaverndar eru haldnir í húsakynnum Arion banka í Borgartúni 19 en gengið er inn um aðalinngang hússins á austurhlið hússins . Fundurinn hefst klukkan 20:30 og er öllum opinn svo lengi sem húsrúm leyfir . Aðgangur er ókeypis fyrir félaga í Fuglavernd en aðgangseyrir er 500 krónur fyrir aðra . Ljósmynd : Sandlóa , Jóhann Óli Hildmarsson .